CELEX: 62010CN0357
Language: lt
Date: 2010-07-19 00:00:00
Title: Byla C-357/10: 2010 m. liepos 19 d. Tribunale Amministrativo Regionale per la Lombardia (Italija) pateiktas prašymas priimti prejudicinį sprendimą byloje Duomo Gpa Srl prieš Commune di Baranzate

25.9.2010   
            
            
               LT
            
            
               Europos Sąjungos oficialusis leidinys
            
            
               C 260/6
            
         2010 m. liepos 19 d.Tribunale Amministrativo Regionale per la Lombardia (Italija) pateiktas prašymas priimti prejudicinį sprendimą byloje Duomo Gpa Srl prieš Commune di Baranzate
   
   (Byla C-357/10)
   ()
   2010/C 260/09
   Proceso kalba: italų
   
      Prašymą priimti prejudicinį sprendimą pateikęs teismas
   
   
      Tribunale Amministrativo Regionale per la Lombardia
   
   
      Šalys pagrindinėje byloje
   
   
      Ieškovė: Duomo Gpa Srl
   
   
      Atsakovė: Commune di Baranzate
   
   
      Prejudiciniai klausimai
   
   
               1.
            
            
               Ar tinkamam Direktyvos 2006/123/EB (1) 15 ir 16 straipsnių taikymui sudaro kliūčių 2008 m. lapkričio 29 d. Dekreto įstatymo Nr. 185 32 straipsnio 7bis dalies, įtrauktos 2009 m. sausio 28 d. Įstatymu Nr. 2 dėl šio dekreto įstatymo pertvarkymo į įstatymą ir vėliau iš dalies pakeistos 2009 m. vasario 27 d. Įstatymu Nr. 14, nuostatos, netaikomos bendrovėms, kurių didžiausia kapitalo dalis priklauso valstybei, pagal kurias: vietos valdžios institucijų mokesčių ir kitų pajamų nustatymo ir rinkimo viešojo paslaugų pirkimo sutarčių sudarymas su ūkio subjektais, netenkinančiais finansinio reikalavimo visiškai įmokėti minimalią 10 mln. EUR įstatinio kapitalo sumą, yra niekinis; ūkio subjektų, įrašytų į privačių ūkio subjektų, galinčių vykdyti provincijų ir komunų mokesčių apskaičiavimo ir nustatymo bei jų mokesčių ir kitų pajamų rinkimo veiklą, registrą laikantis 1997 m. gruodžio 15 d. Įstatyminio dekreto Nr. 446/97 su pakeitimais 53 straipsnio 3 dalies įstatinis kapitalas turi atitikti nurodytą minimalią sumą; draudžiama sudaryti naujas viešojo pirkimo sutartis ar dalyvauti vietos valdžios institucijų mokesčių ir kitų pajamų apskaičiavimo, nustatymo bei rinkimo viešojo paslaugų pirkimo konkursuose, kol nebus įvykdytas minėtas įstatinio kapitalo atitikties reikalavimas?
            
         
               2.
            
            
               Ar tinkamam Europos bendrijos steigimo sutarties 3, 10, 43, 49 ir 81 straipsnių taikymui sudaro kliūčių 2008 m. lapkričio 29 d. Dekreto įstatymo Nr. 185 32 straipsnio 7bis dalies, įtrauktos 2009 m. sausio 28 d. Įstatymu Nr. 2 dėl šio dekreto įstatymo pertvarkymo į įstatymą ir vėliau iš dalies pakeistos 2009 m. vasario 27 d. Įstatymu Nr. 14, nuostatos, netaikomos bendrovėms, kurių didžiausia kapitalo dalis priklauso valstybei, remiantis kuriomis: draudžiama sudaryti vietos valdžios institucijų mokesčių ir kitų rinkliavų nustatymo ir rinkimo viešojo paslaugų pirkimo sutartis su ūkio subjektais, netenkinančiais finansinio reikalavimo visiškai įmokėti minimalią 10 mln. EUR įstatinio kapitalo sumą; ūkio subjektų, įrašytų į privačių ūkio subjektų, galinčių vykdyti provincijų ir komunų mokesčių apskaičiavimo ir nustatymo bei jų mokesčių ir kitų pajamų rinkimo veiklą, registrą laikantis 1997 m. gruodžio 15 d. Įstatyminio dekreto Nr. 446/97 su pakeitimais 53 straipsnio 3 dalies įstatinis kapitalas turi atitikti nurodytą minimalią sumą; draudžiama sudaryti naujas viešojo pirkimo sutartis ar dalyvauti vietos valdžios institucijų mokesčių ir kitų pajamų apskaičiavimo, nustatymo bei rinkimo viešojo paslaugų pirkimo konkursuose, kol nebus įvykdytas minėtas įstatinio kapitalo atitikties reikalavimas?
            
         
      (1)  OL L 376, p. 36